b"\n_START_ARTICLE_\nMikaela Shiffrin\n_START_SECTION_\nSmu\xc4\x8darski za\xc4\x8detki\n_START_PARAGRAPH_\nShiffrinova se je rodila v Vailu, Colorado. Je drugi otrok Eileen Shiffrin in Jeffa Shiffrina. Oba njena star\xc5\xa1a sta biv\xc5\xa1a smu\xc4\x8darja. Pri Mikaelinih osmih letih se je dru\xc5\xbeina preselila v predmestje New Hampshira blizu Lyme, kjer je njen o\xc4\x8de Jeff opravljal slu\xc5\xbebo anesteziologa. _NEWLINE_Shiffrinova je svoj vzpon v svetovnem pokalu za\xc4\x8dela takoj, ko je bila dovolj stara, da lahko tekmuje. Z minimalno zahtevano starostjo 15. let je zmagala Nor-am pokal kombinacijske tekme leta 2010 v Panorami. \xc4\x8cez tri dni je v istem pokalu osvojila \xc5\xa1e tri naslove in sicer v superveleslalomu, tretje mesto v veleslalomu in zmago v slalomu. \xc4\x8cez mesec dni je osvojila \xc5\xa1e bronasto medaljo na FIS mladinskem svetovnem prvenstvu, ki je potekalo v Crans Montani v \xc5\xa0vici (po tem, ko je bila dan pred tem zbolela za trebu\xc5\xa1no gripo). Leta 2014 je bila imenovana za eno izmed ESPNW'S impact 25.\n_START_SECTION_\nSvetovni pokal\n_START_PARAGRAPH_\nShiffrinova je v svetovnem pokalu prvi\xc4\x8d nastopila 11. marca 2011 v veleslalomu v\xc2\xa0\xc5\xa0pindler\xc5\xafvu Ml\xc3\xbdnu\xc2\xa0na \xc4\x8ce\xc5\xa1kem, dan pred svojim \xc5\xa1estnajstim rojstnim dnem. V za\xc4\x8detku aprila, nekaj tednov po tem, ko je dopolnila 16 let, je osvojila naslov dr\xc5\xbeavne prvakinje v slalomu v Winter parku v Coloradu in s tem postala najmlaj\xc5\xa1a ameri\xc5\xa1ka dr\xc5\xbeavna prvakinja v slalomu.\n_START_SECTION_\nSezona 2012\n_START_PARAGRAPH_\n29. decembra 2011 je Shifrinova osvojila svoje prve stopni\xc4\x8dke v svetovnem pokalu v Lienzu v slalomu. Natopila je \xc5\xa1tirideseta in med progo celo izgubila levi \xc5\xa1\xc4\x8ditnik za nogo, tako je prvo vo\xc5\xbenjo kon\xc4\x8dala kot dvanajsta. V drugi vo\xc5\xbenji je postavila najhitrej\xc5\xa1i \xc4\x8das in si s tem zagotovila stopni\xc4\x8dke in kon\xc4\x8dno 3. mesto.\n_START_SECTION_\nSezona 2013\n_START_PARAGRAPH_\nDecembra 2012 (pri 17. letih) je Shiffrinova zabele\xc5\xbeila svojo prvo zmago v karieri na no\xc4\x8dnem slalomu v \xc3\x85re, \xc5\xa0vedska. Postala je druga najmlaj\xc5\xa1a Ameri\xc4\x8danka, ki je zmagala v svetovnem pokalu za Judy Nigel. Po zmagi na zadnji slalomski tekmi v Lenzerheidu si je zagotovila mali kristalni globus. Tistega leta je junija tudi diplomirala na Burke Mountain Academy v Vermontu.\n_START_SECTION_\nSezona 2014\n_START_PARAGRAPH_\nShiffrinova je v letu 2014 osvojila naslov Olimpijske prvakinje v slalomu. Uspela je ubraniti tudi mali kristalni slalomski globus.\n_START_SECTION_\nSezona 2015\n_START_PARAGRAPH_\nSezono je za\xc4\x8dela s zmago na veleslalomu v S\xc3\xb6ldnu. To je bila njena prva veleslalomska zmaga v karieri.\n_START_SECTION_\nSezona 2016\n_START_PARAGRAPH_\nTekmice je na slalomski tekmi v Aspnu premagala s prednostjo 3.07 sekund in tako podrla rekord najvi\xc5\xa1je prednosti pred drugo uvr\xc5\xa1\xc4\x8deno tekmovalko. _NEWLINE_12. decembra si je med treningom veleslaloma v \xc3\x85reju na \xc5\xa0vedskem med padcem po\xc5\xa1kodovala koleno in tako za nekaj \xc4\x8dasa prekinila s tekmovanjem. Po dvomese\xc4\x8dni odsotnosti se je vrnila na bele strmine in takoj po vrnitvi zmagala na slalomu v Crans-Montani v \xc5\xa0vici. V sezoni 2016 je zmagala na vseh slalomskih tekmah na katerih je tekmovala.\n_START_SECTION_\nSezona 2017\n_START_PARAGRAPH_\nV sezoni 2017 je osvojila prvi Veliki kristalni globus v karieri. Na doma\xc4\x8dem smu\xc4\x8di\xc5\xa1\xc4\x8du v Squaw Valleyju pa si je zagotovila \xc5\xa1e \xc4\x8detrti slalomski globus v karieri.\n_START_SECTION_\nSezona 2018\n_START_PARAGRAPH_\nDecembra leta 2017 je na smuku v Lake Louisu prvi\xc4\x8d v karieri stala na stopni\xc4\x8dkah v hitrih disciplinah. Osvojila je tretje mesto. Naslednji dan pa je prvi\xc4\x8d v karieri zmagala tekmo v hitrih disciplinah. Sezono je zaklju\xc4\x8dila z velikim kristalnim globusom in petim slalomskim.\n_START_SECTION_\nSezona 2019\n_START_PARAGRAPH_\n2. decembra je na tekmi v Kanadi na progi v Lake Louisu zmagala svoj prvi superveleslalom v karieri. S tem je postala prva smu\xc4\x8darka v zgodovini alpskega smu\xc4\x8danja, ki ji je uspelo zmagati v vseh 7. disciplinah v svetovnem pokalu alpskega smu\xc4\x8danja.\n_START_SECTION_\nSvetovno prvenstvo v alpskem smu\xc4\x8danju 2019\n_START_PARAGRAPH_\nNa svetovnem prvenstvu v Areju je Shiffrinova \xc5\xbee na svoji prvi tekmi 5. februarja 2019 v superveleslalomu osvojila zlato medaljo. Svojo prvo v hitrih disciplinah."